Narodna skupština
20071226

Dame i gospodo narodni poslanici, nekoliko puta u ovoj Narodnoj skupštini nisam nastupao kao predsednik isključivo najjače poslaničke grupe u Skupštini, nego kao narodni poslanik koji bi voleo da postoje tačke dnevnog reda oko kojih treba postići što je moguće veću saglasnost. I da vas podsetim, interese stranke sam u velikoj meri žrtvovao na izradi novog Ustava Republike Srbije, kada sam prihvatio kompromise koji nisu potpuno u skladu sa našim programom i našom ideologijom. Drugi put sam učinio veliku žrtvu kada ste dogovarali sastav nove Vlade, kada sam mogao da nekakvom opstrukcijom, koju biste vi grubo, naravno, pogazili, protivustavno ometam 126 poslanika da formiraju Vladu. Ni tada me nisu vodili stranački interesi. Ovo je danas treći put.